M. Číž, podpredseda NR SR: (2007-03-29):
Takže, vážené kolegyne, kolegovia, pokračujeme v zmysle rokovacím poriadkom stanovených pravidiel odpoveďami členov vlády na otázky poslancov podľa vyžrebovaného poradia. Prvá otázka na ministra zdravotníctva pána Ivana Valentoviča je otázka od poslankyne Márie Sabolovej a znie: „Aké sú výsledky kontroly rezortu záchranných zdravotných služieb?“ Prosím vás, pán minister, o odpoveď na túto otázku, ako aj oznámenie o ukončení odpovede. Nech sa páči. I. Valentovič, minister zdravotníctva SR: Vážený pán predsedajúci, vážená pani poslankyňa, Ministerstvo zdravotníctva Slovenskej republiky v súlade so zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkov v stavovských organizáciách v zdravotníctve a o zmene a doplnení niektorých zákonov vykonávalo od 48 týždňa minulého roku kontroly u poskytovateľov záchrannej zdravotnej služby zamerané na dodržiavanie podmienok na prevádzkovanie ambulancií rýchlej lekárskej pomoci a rýchlej zdravotnej pomoci v staniciach záchrannej zdravotnej služby a v zmysle zamerania kontrolnej činnosti na I. polrok 2007 je ich ukončenie plánované k 30. 6. 2007. Spolu je potrebné vykonať kontrolu u 48 poskytovateľov záchrannej zdravotnej služby, ktorí prevádzkujú 264 staníc záchrannej zdravotnej služby. Spracované sú výsledky kontrol u 14 poskytovateľov záchrannej zdravotnej služby, a to v 63 staniciach. U 6 poskytovateľov záchrannej zdravotnej služby sa kontrola toho času ukončuje. Kontroly prebiehajú podľa stanoveného harmonogramu a zostáva ešte vykonať kontrolu 28 poskytovateľov záchrannej zdravotnej služby, ako som už povedal, v termíne do 30. 6. 2007. Kontroly sú zamerané na dodržiavanie podmienok na prevádzkovanie ambulancií rýchlej lekárskej pomoci a ambulancií rýchlej zdravotnej pomoci v staniciach záchrannej zdravotnej služby v zmysle vyhlášky č. 30/2006 Z. z., ktorou sa ustanovujú podrobnosti o záchrannej zdravotnej službe. Takže kontroluje sa personálne vybavenie sídla záchrannej zdravotnej služby, priestorové vybavenie sídla záchrannej zdravotnej služby, materiálno-technické vybavenie sídla mobilnej ambulancie záchrannej zdravotnej služby, vedenie dokumentácie v sídle záchrannej zdravotnej služby, orientačná previerka odbornej spôsobilosti pre výkon praxe v záchrannej zdravotnej službe, technický stav vozidla, kontrola v zmysle STN EN 1789. Orientačná previerka odbornej spôsobilosti má len informatívny charakter a bude slúžiť ako podkladový materiál na zvyšovanie kvality vzdelávania a taktiež kontrola technického stavu vozidla v zmysle STN EN 1789 slúži ako podkladová informácia na zvyšovanie kvality technického vybavenia mobilných ambulancií záchrannej zdravotnej služby. O výsledku kontroly priestorového, materiálno-technického a personálneho vybavenia stanice záchrannej zdravotnej služby sa na mieste spracúva priebežný protokol, v ktorom sa uvedie celkové hodnotenie stanice záchrannej zdravotnej služby, ktoré podľa určených kritérií môže byť nasledovné: veľmi dobrý, dobrý, vyhovujúci a nevyhovujúci. Kontroly vykonávajú tri kontrolné skupiny. Vedúcim kontrolnej skupiny je zamestnanec odboru kontroly a sťažností a odbornými garantmi sú prizvané osoby, a to hlavný odborník pre urgentnú medecínu, ďalší zamestnanci Operačného strediska záchrannej zdravotnej služby Slovenskej republiky, zamestnanci krajských operačných stredísk záchrannej zdravotnej služby a zamestnanci SLOVDEKRA, s. r. o. Zamestnanci krajských operačných stredísk kontrolujú dodržiavanie priestorového, materiálno-technického a personálneho vybavenia stanice záchrannej zdravotnej služby a zamestnanci SLOVDEKRY, s. r. o zabezpečujú kontrolu technického stavu vozidla. Aktuálny stav vo vykonaných kontrolách poskytovateľov záchrannej zdravotnej služby k 29. 3. 2007. Boli skontrolovaní: Poskytovateľ záchrannej zdravotnej služby Nemocnica s poliklinikou Brezno, nezisková organizácia, ktorá má sídla staníc: Brezno, Bystrá, Lom nad Rimavicou, Heľpa. Sú to všetko teda v Brezne rýchla lekárska pomoc, v Bystrej rýchla lekárska pomoc, v Lome nad Rimavicou rýchla zdravotná pomoc a v Heľpe rýchla zdravotná pomoc. Celkové hodnotenie podľa priebežného protokolu nevyhovujúci. RESKI, s. r. o. Veľký Krtíš so sídlami Poltár, Kokava nad Rimavicou. V prvom prípade ide o rýchlu lekársku pomoc, v druhom o rýchlu zdravotnú pomoc. Priebežné hodnotenie nevyhovujúce. Mestská NsP Krupina, nezisková organizácia, sídlo stanice Hontianske Nemce. Rýchla lekárska pomoc vyhovujúca. NsP Vaše zdravie Zvolen so sídlami Zvolen-stred, Senohrad, Čerín, Krupina, Zvolen-juh a Horný Tisovník. V jednotlivých prípadoch, ako som čítal, ide o rýchlu lekársku, rýchlu zdravotnú, rýchlu zdravotnú, rýchlu lekársku, rýchlu zdravotnú a rýchlu zdravotnú pomoc. Hodnotenie dobrý, vyhovujúci, dobrý, vyhovujúci, vyhovujúci, vyhovujúci. DZS M.K TRANS, s. r. o. Michalovce, sídlo stanice Sobrance rýchla lekárska pomoc výsledok dobrý. Vranovská nemocnica, nezisková organizácia Vranov nad Topľou, sídlo stanice Michalovce, rýchla zdravotná pomoc, priebežné hodnotenie dobrý. Oborín – rýchla zdravotná pomoc, dobrý. Poliklinika Veľké Kapušany, nezisková organizácia, sídlo stanice Veľké Kapušany, rýchla lekárska pomoc vyhovuje. NsP Nové Mesto nad Váhom, Nové Mesto nad Váhom sídlo stanice, rýchla lekárska pomoc nevyhovujúci. UCD servis, s. r. o. Bratislava, sídlo stanice Banská Bystrica- Sásová RLP nevyhovujúci, sídlo Staré Hory RLP nevyhovujúce, sídlo Brusno RZP vyhovuje. sídlo Šturec RZP vyhovuje, sídlo Banská Bystrica RZP veľmi dobrý, sídlo Banská Bystrica RLP, čiže rýchla lekárska pomoc, veľmi dobrý. Nemocnica s poliklinikou Nová Baňa, nezisková organizácia, sídla staníc Nová Baňa rýchla lekárska pomoc nevyhovuje, Žarnovica rýchla zdravotná pomoc veľmi dobrá. Fakultná nemocnica s poliklinikou Nové Zámky, sídlo Nové Zámky – rýchla lekárska pomoc nevyhovujúce, Podhájska – rýchla zdravotná pomoc vyhovujúca. ZaMED, s. r. o.  Komárno. Komárno – rýchla lekárska pomoc nevyhovuje, rýchla zdravotná pomoc vyhovuje. Šaľa – rýchla lekárska pomoc nevyhovuje. Vlčany – rýchla zdravotná pomoc vyhovuje. Komiatice – rýchla zdravotná vyhovuje. Kolárovo – rýchla lekárska vyhovuje. Nové Zámky – rýchla lekárska dobrá. Vrbová – rýchla zdravotná pomoc vyhovuje. Hurbanovo – rýchla lekárska pomoc vyhovuje. Gbelce – rýchla zdravotná pomoc vyhovujúca. Štúrovo –   rýchla lekárska pomoc vyhovujúca. Ďalšie sú v šetrení, a to kontrola nie je ukončená Búč – rýchla zdravotná pomoc, ďalej Patince, kúpele – rýchla zdravotná pomoc, Dunajská Streda – rýchla lekárska pomoc, Trstice – rýchla zdravotná pomoc, Veľký Meder – rýchla lekárska pomoc, Sereď – rýchla zdravotná pomoc, Galanta – rýchla lekárska pomoc, Zlaté Klasy –   rýchla zdravotná pomoc. Tieto ešte nemajú priebežné výsledky. Rýchla zdravotná pomoc, a. s. Bánovce nad Bebravou, sídlo Veľké Ripňany – rýchla zdravotná pomoc dobrá. Topoľčany-juh –  rýchla zdravotná pomoc dobrá. Bánovce nad Bebravou – rýchla lekárska pomoc dobrá. Stará Turá – rýchla zdravotná pomoc vyhovuje. Handlová – rýchla lekárska pomoc vyhovuje. Nitrianske Pravno – rýchla zdravotná pomoc dobrá. Nitrianske Rudno – rýchla lekárska pomoc dobrá. Valašská Belá – rýchla lekárska pomoc veľmi dobrá. Lysá pod Makytou – rýchla zdravotná pomoc vyhovuje. Trenčianske Jastrabie – rýchla zdravotná pomoc vyhovuje. Trenčín-juh – rýchla lekárska pomoc veľmi dobrá. Resustic Zemplín, s. r. o. sídla staníc: Michalovce – rýchla lekárska pomoc dobrá, Slovenské Nové Mesto – rýchla lekárska pomoc dobrá, Sečovce – rýchla zdravotná pomoc dobrá, Trebišov –  rýchla lekárska pomoc dobrá, Kráľovský Chlmec – rýchla lekárska pomoc vyhovuje. Najčastejšie kontrolné zistenia: Porušenie prílohy č. 3 vyhlášky č. 30/2006 Z. z., ktorou sa ustanovujú podrobnosti o záchrannej zdravotnej službe písm. c) personálne vybavenie. Porušenie prílohy č. 5 vyhlášky č. 30/2006     Z. z., ktorou sa ustanovujú podrobnosti o záchrannej zdravotnej službe, bod 2 špecifické materiálno-technické vybavenie, porušenie prílohy č. 5 ... (Ruch v sále.)